הפינגווינים ממדגסקר

הפינגווינים ממדגסקר (באנגלית: The Penguins of Madagascar) היא סדרת טלוויזיה המהווה ספין אוף לסדרת סרטי "מדגסקר".

הסדרה שודרה החל מדצמבר 2008. בסוף 2010, הסדרה הייתה הפופולרית ביותר בערוץ ניקלודיאון לאחר בובספוג מכנסמרובע. במרץ 2011 פורסם כי חברת דרימוורקס עובדת על סרט שנקרא גם הוא באותו שם. הסרט יצא לאקרנים ב-26 בנובמבר 2014. בדצמבר 2014 ג'ון דימאג'יו הכריז כי הפקת הסדרה הפסיקה. הסדרה שודרה עד דצמבר 2015.

תקציר העלילה 
הפינגווינים מהסרט "מדגסקר" מגיעים לגן החיות של ניו יורק בסנטרל פארק. במהלך הסדרה משתתפות בעלילה חיות רבות מגן החיות אך הבולטות מכולן הן חבורת הלמורים - המלך ג'וליאן, מוריס ומורט. הסדרה מספרת על החבורה של הפינגווינים, שמתפקדת תחת משטרו הצבאי של המפקד סקיפר.

דמויות

פינגווינים 
סקיפר - מנהיג החבורה. בעל הדרגה הגבוהה ביותר, עם עבר צבאי רב, אשף אמנויות לחימה פרנואיד, בעל דעות קדומות על יונקים. סקיפר גורש מדנמרק משום שהופלל על ידי הפפין הנס "האיום", אך בפרק 78 פורץ לקונסוליה הדנית ומשמיד את הראיות נגדו. לא נותן אמון בהמצאותיו של קובלסקי. מפחד ממחטים.
קובלסקי - אחראי על הצד השכלי והטכני של החבורה. נוהג להציע לסקיפר אפשרויות, וחכם יחסית לשאר בני החבורה. רוב ההמצאות שלו מובילות לאסונות, אבל חלק מהן עובדות כמו שצריך. מקנא בדוקטור חור-בו בשל הטכנולוגיה היקרה שלו.
פרייבט - מתלמד. בעל הדרגה הנמוכה ביותר בחבורה. נבחן כל הזמן על ידי סקיפר להעלאת דרגה אך לא מצליח. פרייבט הוא נחמד ואף מעט ילדותי. אוהב חדי-קרן. פרייבט באנגלית - טוראי. נוטה להעריץ את קובלסקי. בעל לב זהב, תמים ותמיד נגד אלימות, היפוכו המוחלט של סקיפר. טוען כי באק רוקגאט משוגע. הראשון בחבורה שגילה שהסנאי האדום לא מעשיה. מפחד להילחם בחור-בו לבד. בעל כוח המבוסס על 131% חמידות הנקרא חמידות-על שקיבל בפרק 48, ושגורם לכל מי שהביט בו להתעלף מחמידות.
ריקו - אחראי הנשק של החבורה שיכול להקיא כמעט כל דבר, כגון פצצות, פנסים, כלי עבודה, צ'יפס ועוד. ריקו לא מדבר הרבה ומתקשר בעזרת גניחות וקולות מעט משוגעים. בעל תשוקה מסוכנת להרס. מרבה לפתור את בעיותיו באלימות ופיצוצים.

פינגווינים מחוץ לגן החיות 
מנפרדי וג'ונסון - הפינגווינים מהצוות הקודם של סקיפר אשר נותרו מאחור באמצע קרב כלשהו, הם מופיעים לראשונה בפרק "הפינגווין שאהב אותי" בתוך תא סגור באמצע הים פצועים וחבולים.

ארגון המרגלים מבריטניה 
נייג'ל - דודו המשונה של פרייבט: היה בעצם מרגל שעקב אחר הסנאי האדום. חושב שרכרוכיותו של פרייבט היא הסוואה.
באק רוקגאט - האליל של סקיפר, עובד יחד עם נייג'ל נגד הסנאי האדום. הסנאי האדום הפנט אותו נגד הפינגווינים.

למורים 
המלך ג'וליאן - למור זנב-טבעת והמלך היהיר והשחצן של הלמורים, מלא שמחה וחיים ומאמין ב"רוחות השמיים". אוהב לענות את מוריס ותמיד בועט במורט. מכונה על ידי סקיפר כ"זנב-טבעת". ב-2014 יצאה סדרת ספין אוף בשם "ג'וליאן המלך" המתארת את חייו כמנהיגם של הלמורים במדגסקר.
מוריס - איי איי שחור. יד ימינו של ג'וליאן. לעיתים נראה שהוא סובל מהיותו העוזר של ג'וליאן. ריאליסט, וחכם יותר משאר הלמורים.
מורט - למור עכברי. עוזרו של המלך ג'וליאן. טיפש וילדותי, אך חמוד. מכונה על ידי סקיפר כ"עיניים עצובות". אוהב את ג'וליאן רק בגלל רגליו.

חיות נוספות 
מרלין - לוטרה מצויה אשר הגיעה מדרום קליפורניה, חברתם של הפינגווינים. בעלת פוביה מיוחדת (שנגרמה מכך שבילתה את כל חייה בשבי) שגורמת לה להשתגע בכל פעם בה היא מחוץ לגן החיות, אך בפרק 66 נרפאת. אוהבת גיטרות ספרדיות.
באדה ובינג - גורילות זכרים ושותפים לכלוב, אלימים וטיפשים מאוד.
מייסון - שימפנזה והבוס של פיל, בסדרה הוא לא מדבר הרבה בכל הפרקים, בעל אובססיה משונה לניקיון.
פיל - שימפנזה, עוזרו האילם של מייסון. מדבר עם מייסון בשפת סימנים, והיחיד שיודע איך לקרוא. הוא בעל אובססיה ללכלוך ותמיד מבלגן.
רוג'ר - תנין ידידותי המסרב להשתמש בכוח וחבר של הפינגווינים. בהתחלה גר בביוב, אבל במהלך הסדרה עבר לגור בגן החיות. אוהב לשיר ולספר דברים שקרו לו וחלומו לשיר בברודוויי.
דוקטור חור-בו /פרנסיס/פליפי - דולפין מרושע, בעל מין טלסקופ ממושקף מברזל על עינו והוא רוכב על מעין סגווי. אוהב להציג את ההמצאות שלו באמצעות קול רם מדומה של קריין. יריבם של הפינגווינים. בעונה השנייה, עובר לחיות בגן החיות סיבל, לאחר שסקיפר מוחק את זכרונו. בפרק "הפינגווין שאהב אותי" חזר אליו הזיכרון ואף התגלה כי הוא פרנסיס, אחיה האבוד של דוריס. הנבל הראשי של הסדרה.
הסנאי האדום - סנאי דומה לפרד. היריב המושבע של ארגון המרגלים מבריטניה. נחשב למעשייה בקרב הפינגווינים, וידוע במשפטו "רטייה מטופשת" בגלל הרטייה שיש על עינו. בפעם הראשונה שהופיע חטף את נייג'ל, ריקו, סקיפר וקובלסקי, בפעם השנייה הוא הפנט את רוקגאט, ובפעם השלישית חטף את ג'וליאן ופרד כדי לסחוט מהם את אוצר עץ האלון.
הנס - פאפין. יריבו המושבע של סקיפר אשר בגללו סקיפר אינו יכול לחזור לדנמרק. מגיע לגן החיות בפעם הראשונה בתקווה להשתלט על מפקדת הפינגווינים, ולהפוך לו את מפקדת הפינגווינים לביתו. הפעם השנייה בה הופיע הייתה כאשר הפינגווינים נסעו בטעות להובוקן. הפעם השלישית בה הופיע הייתה כאשר איחד כוחות עם דוקטור חור-בו. בפעם הרביעית בה מופיע, מנסה האנס להשמיד את הפינגווינים באמצעות קרן-מקפיאה. בפעם החמישית בה הופיע ניסה לבזוז את מעבדת הנשק של הפינגווינים. נבל מרכזי בסדרה.
מלך העכברושים - עכברוש שרירי וענק, כנראה מניסוי שנערך עליו. קובלסקי טוען שנהפך בגלל הניסוי לסוג של מוטציה. המלך של עכברושי הביוב ויריבם של הפינגווינים.
סביו - נחש בואה. בעל אובססיה לאכילת יונקים. בפעם הראשונה סביו טורף את פרייבט (מחופש לקוף), מרלין והלמורים באופן זמני אך ברט בסוף מנצח אותו. הפינגווינים שולחים אותו לגן החיות בהובוקן, ולכן הוא מנסה לנקום. בפעם השנייה סביו חוזר לנקום אך מנוצח על ידי ג'וליאן וחמאה. בפעם השלישית ג'וליאן מחזיר את סביו לגן החיות כדי שיאכל פוסה ובסוף הפוסה מנצח את סביו.
ברט - ברט הוא פיל החי בגן החיות עם אובססיה לבוטנים. אוהב לצייר ופוחד מעכברים.
רוי - רוי הוא קרנף החי בגן החיות. עצבני בדרך כלל ומכונה על ידי סקיפר "חד חוטם". שונא את המלך ג'וליאן מפני שמגדיר אותו כטיפש.
ג'ואי - קנגורו עצבני החי בגן החיות. יש לו כדור חוף וכל פעם שהוא רואה את הפינגווינים, הוא בועט בהם או בכל יצור אחר שנכנס לשטח שלו. תמיד מדבר על עצמו בגוף שלישי.
לאנרד - קואלה פחדן החי בגן החיות. הוא וג'ואי מנסים להתחבר רבות אך אינם מצליחים.
פרד - סנאי טיפש הגר בפארק שמחוץ לגן החיות.
בארי - צפרדע ארסית, אשר יכולה במגע לשתק מישהו לזמן ממושך.

חיות מחוץ לגן החיות 
מקס - חתול רחוב שניסה לאכול את הפינגווינים, אבל לאחר שנכשל הם נהפכו לחברים. סקיפר קורא לו "חתול ירח" אף על פי שקוראים לו מקס.
דוריס - דולפינה בה קובלסקי מאוהב כבר זמן רב. מופיעה בפרק 79, בו מתגלה כי היא אחותו של דוקטור חור-בו, ובסופו נהפכת לחברה של קובלסקי.

בני אדם
אליס השומרת - השומרת של גן החיות וגם יריבתם של החיות. עקשנית, בעלת גישה שלילית וחושדת כמעט בכל דבר מוזר שהפינגווינים עשו אותו.
השוטר X - עובד עירייה שרירי וקשוח שניסה לתפוס את מקס, לאחר שנכשל פעמיים הפך למדביר. באחד הפרקים האחרים הוא מופיע בתור שומר גן החיות X כאשר הפינגווינים שולחים את אליס לחופשה. בעונה השנייה בתור סוחר הדגים X. יריב כמעט בלתי מנוצח של הפינגווינים.
גוסטב "גאס" בבושקה - שרברב רוסי. מתקן ללאנרד ולפינגווינים את כלובם. קורא לשתי זרועותיו "הבנים" ואוהב כריך נקניק כבד.
תאומי וזוביוס - צמד תאומים מתוחכמים ועשירים, אשר אוהבים להתעלל בחיות. באחד הפרקים התאומים חטפו את סקיפר וג'וליאן, אך הפינגווינים והלמורים הצליחו לחלץ אותם. החליטו להפסיק להתעלל בחיות, ולהתעלל בבני אדם פחות עשירים מהם במקום.
בריק וססיל - ציידים פיראטים הגונבים דגים מאנטארקטיקה. ארבעת הפינגווינים הסגירו אותם למשטרה. בפרק אחר ניסו לגנוב דגי שן פטגונים אך הפינגווינים עצרו בעדם.

פרקים

עונה 1

עונה 2

עונה 3

מדבבים בגרסה העברית 
רובי מוסקוביץ' - סקיפר
גלעד קלטר - קובלסקי
ליאור זוהר - פרייבט
אסף קורמן - ריקו הפינגווין\פרד
חיים זנאתי - המלך ג'וליאן השלושה-עשר
מיכה מורים - מוריס
שמחה ברבירו - מורט הלמור, ברט, השוטר איקס, דמויות שונות
עדי קוזלובסקי - מרלין (עונה 1)
מיכל רשף - מרלין (עונה 2)
מונה מור - מרלין (עונה 3)
יהויכין פרידלנדר - מייסון השימפנזה
הדר שחף - אליס\דמויות שונות
יורם יוספסברג - מלך העכברושים, באדה, מקס, דמויות שונות
מולי שולמן - רוג'ר, בינג, דוקטור חור-בו, הנס, הנער מטקסס, דמויות שונות
 ליאת הר לב - דמויות שונות

סדרת המשך 
בתחילת פברואר 2016 החלו בישראל שידורי הסדרה ג'וליאן המלך, המבוססת על עלילותיהם של הלמורים לפני תקופת הסרט מדגסקר.

קישורים חיצוניים

הערות שוליים

סדרות טלוויזיה המבוססות על סרטים
סדרות הנפשה ממוחשבת
מדגסקר (אנימציה)
זוכי פרס אנני - תוכניות
תוכניות טלוויזיה שמתרחשות בניו יורק
ניקלודיאון: תוכניות וסדרות
סדרות ספין-אוף אמריקאיות
דרימוורקס הנפשה: סדרות
זוכי אמי בפריים טיים: תוכניות: אנימציה
זוכי אמי בשעות היום: אנימציה
זוכי אמי בשעות היום: תוכניות: הופעה בתוכנית אנימציה